Evidencija izvannastavnih aktivnosti vrši se putem kombinirane grupe vezane za nastavni predmet naziva "Izvannastavne aktivnosti", odnosno ne radi se predmet za svaku izvannastavnu aktivnost posebno.

Kada kreirate kombiniranu grupu u kojoj ćete evidentirati izvannastavne aktivnosti naziv grupe možete proizvoljno odabrati.

U nastavku slijedi ispravna procedura za unos izvannastavnih aktivnosti u sustav e-Dnevnik:

1. Ako nije dodan, dodati predmet "Izvannastavne aktivnosti" na razini škole (Postavke - Odaberi premete za školu - odabirete predmet kod kojeg, pokraj naziva, NE piše (nije u e-Matici)).

2. Dodijeliti predmet "Izvannastavne aktivnosti" svim nastavnicima koji će izvoditi taj predmet. (Postavke - Dodijeli nastavnicima predmete)

3. Dodati predmet "Izvannastavne aktivnosti" (status predmeta treba biti također izvannastavna aktivnost) na administraciji predmeta svih razreda.

4. U administraciji predmeta dodijeliti predmetu "Izvannastavne aktivnosti" sve nastavnike koji vode bilo koju izvannastavnu aktivnosti u određenom razredu. (više nastavnika dodajemo u taj jedan predmet)

5. Kreirati kombiniranu grupu (u kartici Dodaj kombiniranu grupu učenika) povezanu s predmetom "Izvannastavne aktivnosti" (status također izvannastavna aktivnost) te kao naziv odabrati ime određene izvannastavne aktivnosti.

6. U kreirane kombinirane grupe je potrebno dodati učenike koji pohađaju te aktivnosti.

Sukladno navedenome, radni sati za predmet "Izvannastavne aktivnosti" unose se putem kreiranih kombiniranih grupa te ih unose voditelji grupa. Satnica predmeta Izvannastavne aktivnosti će biti zbroj sati svih izvannastavnih aktivnosti u određenom razredu.